sasicodes/solvari-1 huggingface dataset:
இந்தக் கூண்டில் தொடர்ந்து சுழல வேண்டுமா என்ற கேள்வி மெல்லியதாக எழுப்பி உறக்கம் கலைய அது வலுவுள்ளதாக உயிர்க்கிறது காலையில் பழக்கமான இயந்திரமாக இயங்குகிறாளே ஒழிய உள்ளத்தில் வேறு சிந்தனைகள் உயிர்த்து இயங்குகின்றன குழந்தைகளுடனோ மாமியாருடனோ அவள் எதுவுமே பேசவில்லை.
அந்த வினாத்தாளைப் பூர்த்தி செய்து ரத்னாவின் ஹாஸ்டலைத் தேடிக் கொண்டு சென்று கொடுத்து விட்டு ஒரு மாறுதலுக்கு இரண்டு நாட்கள் வீட்டை விட்டுப் போக வேண்டும் என்ற ஓர் அவா மூர்க்கமாக அவளுள் இடம் பெறுகிறது மாயா குளியலறையில் துணி கசக்குகையில் கிரிஜா தொலைபேசியைச் சுழற்றி ரத்னாவிடம் தொடர்பு கொள்ள முயலுகிறாள்.
நீ கூட்டுக்குள் இருக்கிறாய் என்ற உணர்வு அறிவுறுத்தப் பெற்ற பிறகு ஓரிரண்டு நாட்களேனும் அந்த விடுதலையை அநுபவித்தாக வேண்டும் என்ற உந்துதலில் ஒவ்வொரு விநாடியும் சித்திரவதையாக இருக்கிறது.
துணி வியாபாரிகளும் பழ வியாபாரிகளும் இன்னும் வயிற்றுப் பிழைப்புக்காக இஞ்சி முரபாவிலிருந்து ஈறு வாங்கி வரையிலும் விற்கும் சிறு பொருள் விற்பனையாளரும் கூவும் ஒலிக் கசகசப்புக்கள் செவிகளை நெருக்குகின்றன.
முற்றிய நெற்றியில் துளி நீர் பட்டு வெடித்தாற் போல் அவள் அப்போதைக்கு ஓர் ஆசுவாசம் தேடி அந்தக் கூட்டை விட்டு வந்திருக்கிறாள்.
இரண்டாண்டுகளுக்கு முன் குடும்பத்துடன் காரில் ஹரித்துவாரம் ருஷிகேசம் முதலிய இடங்களுக்கும் பின்னர் காசி கையை என்றும் சென்றிருந்தார்கள்.
விடுதலை உணர்வுடன் எதையும் அநுபவிக்க இயலாத மாறுதல்... அவள் பள்ளியில் வேலை செய்யச் சேர்ந்த முதல் வருஷத்தில் பள்ளித் தலைமை ஆசிரியரான முதியவர் ஒரு வட இந்திய யாத்திரைக்கு அந்த வருஷக் கோடை விடுமுறையில் ஏற்பாடு செய்திருந்தார்.
எனக்கொண்ணும் சவரன் நகை வேண்டாம் என்றெல்லாம் முரண்டி பிடிவாதம் பிடித்து கெஞ்சி அம்மாவைக் கரைத்து அவள் அந்தப் பயணத்துக்கு அவர்களைச் சம்மதிக்க வைத்தாள்.
இரண்டாம் மூன்றாம் மாடி முகப்புக்களில் அமர்ந்து கங்கையின் ஓட்டத்தைப் பார்த்தபடி காலம் காலமாக உட்கார்ந்திருக்கத் தோன்றியது கங்கையின் ஓட்டத்தைப் பார்த்துக் கொண்டே கடந்த காலம் நிகழ் காலம் கட்டுப் படுத்தாத விடுதலையில் அவள் அமைதியாக இருந்த பின் தெளிந்து தன் பிரச்னைக்கு முடிவு காணலாம்.
எச் எழுத்தில்லையே இந்தி படிக்கத் தெரியாது... நல்ல வேளை நீ தமிழ் பேசறவளாக் கிடைச்சே... ஏதோ ஸ்வாமி இருக்கார் அம்மாள் பொரிந்து தள்ளுகிறார்.
பருமனும் வெள்ளை மஸ்லின் சேலைக்கட்டுமாக குஜராத்திப் பெண்கள் ஆண்கள் முக்காடும் முன்வகிற்றுக் குங்குமக் கீற்றுமாக உத்தரப்பிரதேசத்துப் பெண்கள் உச்சியில் குடுமி இழைகள் தனித்து இலங்க கிராமத்து ஆடவர் குழந்தைகள் என்று பஸ் நிறைந்து விடுகிறது.
சும்மா ஒரு ஆறுதலா ரெண்டு நாள் ஹரித்துவாரத்தில் தங்கி கங்கையைப் பார்க்கணும்னு தோணித்து வரேன்... இறுக்கங்களைக் கரைத்துக் கொண்டு பஸ் நகரைக் கடந்து செல்கிறது.
பிறகு உள்ளேயிருக்கும் சிறிய மூடி போன்ற பிளாஸ்டிக் கப்பில் சிறிது காப்பியை ஊற்றி கிரிஜாவிடம் நீட்டுகிறாள் இந்தாம்மா நீயும் ஒரு வாய் குடிச்சுக்கோ.
ஆளுக்குக் கொஞ்சம்... டில்லியிலே பால் ரொம்ப நன்னாயிருக்கு... இப்படிப் பரிவுடன் யார் அவளுக்கு காபி ஊற்றிக் கொடுத்திருக்கிறார்கள்?
ஆறு மாசம் இரண்டு வயசு நான்கு வயசு என்று வளர்த்து மூன்று பிள்ளைகளும் பிறந்த உடன் இரண்டு பெண்களையும் இருபது நாளில் வயிற்றுப் போக்கு வந்து ஒரு பெண்ணையும் பறிகொடுத்தாளாம்.
கிழவருக்கு முன்சீபு என்கிற அதிகாரச் செருக்கும்... ஆணவமும் சாதித் திமிரும் அதிகம் உள்ளவர் என்பதை அவள் பேச்சில் இருந்து உணர முடிகிறது.
கிழவர் முழு வழுக்கையாய்ச் சுருங்கி கண் பார்வையும் மங்கி விட்ட நிலையில் நடுக்கமும் குறுக்கமுமாக ஒரு பழுப்புச் சட்டை பழைய கம்பளித் துண்டுக்குள் ஒடுங்கி மனைவியே ஊன்று கோலாக துணையாக ஆதரவாக உட்கார்ந்திருக்கிறார்.
புருஷனாகப் பட்டவன் தூலமாகவும் சூக்சமமாகவும் அலைகடல் துரும்பாய் ஆக்கப்படும் பெண்ணுக்கு அடைக்கலம் என்று அவளுள் பதிக்கப்பட்டிருக்கிறது.
கிரிஜா அவர்கள் மூட்டைகளுடன் பையை வைத்து விட்டு வெளியே வந்து அகன்ற படித்துறையில் அமர்ந்து கங்கையின் ஓட்டத்தில் ஒன்றிப் போகிறாள்.
பெண்கள் விரும்பும் அணிமணிகள் சேலை துணிகள் பாத்திரங்கள் யாத்திரீகர்களுக்குத் தேவையான பெட்டிகள் மற்றும் கங்கை நீர் முகர்ந்து செல்ல உதவும் அலுமினியத் தூக்குகள் பித்தளைச் செம்புகள் பிளாஸ்டிக் கேன்கள் பூசனைக்குரிய பல்வேறு வெங்கலப் படிமங்கள் என்று முடிவேயில்லை மிட்டாய்க் கடைகளில் புதிய நெருப்பு புகைகிறது.
குடும்பத்தவர் துறவியர் இளைஞர் முதியோர் அப்போது தான் இரயிலில் வந்து இறங்கியவர்களாக மூட்டை முடிச்சுக்களைச் சுமந்தவர்கள் இந்தக் கரைதான் வாழ்வே என்று ஊறிப் போனவர்கள்... ஹரியின் பாதங்களென அழைக்கப் பெறும் படித் துறையின் மேல் சலவைக்கற்றரையின் சிறு சிறு கோயில்களும் ஈரம் பிழியும் மக்களும் பிச்சைக்காரரும் தருமதாதாக்களும் பணியாளரும் குழுமும் கட்டம்.
இழுப்பு... அருகிலே பெரிய ஒட்டுக் குங்குமத்துடன் ஒரு குஜராத்தி நங்கை கோலாகலமாக ஒரு மூதாட்டியின் கையைப் பற்றிக் கொண்டு நீராட உதவுகிறாள் ஆவோஜி ஆவோ... இரண்டு மூன்று நான்கு பேர்களாகக் கைகளைப் பற்றிக் கொண்டு ஓட்டத்தைச் சமாளித்து மூழ்கி எழுந்திருக்கின்றனர்.
எல்லாத் துன்பங்களையும் எல்லாக் குழப்பங்களையும் அடித்துச் சென்று தெளிவும் துலக்கமும் தரும் இந்த ஓட்டம்... இதில் போகாமல் பத்திரமாக இருக்கிறோம் என்ற கைப்பிணைப்புக்கள்... இவர்களைப் பிணைத்துக் கொண்டு நீரில் ஆடும் நங்கைக்குத் தலை முழுகத் தெரியவில்லைதான்.
இந்த நிமிடங்களாகிய நேரம் இந்த கைப்பிணைப்புக்கள் தரும் பத்திர உணர்வு இந்த ஓட்டம் இந்தப் புத்துணர்வு தரும் நீராடல் எல்லாம் சத்தியம்.
கெளரி அம்மாள் கங்கே யமுனே சரஸ்வதி காவேரி பவானி என்று எல்லா நதிகளையும் சங்கமிக்க வைக்கும்படி சொல்லிச் சொல்லி மூழ்குகிறாள்.
ஓ... மாலை ஆரத்தி... காவித் துறவியானாலும் கட்டழகியானாலும் பஞ்சுப் பிசிறுகளாய் நரைத்துத் தேய்ந்த கிழவியானாலும் இந்தத் தீப வழிபாட்டை நீர்ப்பெருக்குக் காணிக்கை யாக்குகின்றனர்.
அந்தத் தீபங்கள் இலை மலர் சுற்றிலும் முழுக்கும் நீர் என்றாலும் இலைநடுவே சில ஒளித்திரிகள் சங்கிலியை அறுக்கும் வேக ஒட்டத்திலும் சுழிப்பிலும் அணையாமல் செல்கின்றன.
பாலம் கடந்து சுழற்சியிலும் வீழ்ச்சியிலும் கூட அணையாது செல்லும் தீபங்கள்... பாலம் கடந்து வந்தாலே அவற்றைக் குழந்தைபோல் வாழ்த்துகிறது உள்ளம்.
அவனுடன் எட்டுக் குழந்தைகளையும் காப்பாற்ற கல்லுரலைக் கட்டி இழுத்து அப்பளக் குழவியை ஓட்டி இரும்புலக்கை பிடித்து தன்னைக் கரைத்துக் கொண்டிருந்த அந்த அன்னை கிரிஜாவுக்கு அவ்வப்போது வந்து உதவுவாள்.
சிவகாமி சச்சு ராஜூ எல்லாரும் ஊரில் இருக்கா நான் இப்படி ஸ்வாமிகளோட வந்துட்டேன்... இல்ல டீச்சர் எடுபிடியா ஏவிய காரியமெல்லாம் செய்யனும்... நீங்க டில்லிலேந்து வந்திருக்கேளா டீச்சர்...?
...நான்... அதோ அந்தக் கட்டிடத்தின் முன்புற ரூமில் தான் அநேகமா இருப்பேன்... பூஜையின் போது வாங்கோ டீச்சர்... வாழ்க்கை எந்தெந்த வகைகளில் மனிதர்களைத் திசை திருப்புகின்றன இந்தப் பையனின் மனித நம்பிக்கையை மதிப்பதற்காகவேனும் அவள் அவன் சொல்லும் பூஜைக்குப் போகவேண்டும் ஏம்மா?
அவன் என் பழைய ஸ்டூடன்ட்... கஷ்டமேயில்லை... மறுநாள் காலையில் ஏழரை மணிக்குள் நீராடல் காபி எல்லாம் முடித்துக் கொண்டு விட்டார்கள்.
வேறொருவர் அவர் வீற்றிருக்கும் பலகையின் கீழ் பணிவாக அவர் பணிக்கும் உத்தரவுகளை ஏற்று கோப்புக் கடிதங்களுக்குப் பதில் எழுதச் சித்தமாக அமர்ந்திருக்கிறார்.
அவன் சாடையாக இப்ப முடிஞ்சிடும் டீச்சர்... என்று சொல்வதற்குள் ஓராள் ஒரு மூட்டை அரிசியைச் சுமந்து கொண்டு வந்து காணிக்கைபோல் வைக்கிறான்.
ரோஜா மாமி வயிரங்கள் டாலடிக்க சாயம் பூசிய கூந்தல் நீராடிய ஈரத்துடன் பூ முடிச்சாய்ப் புரள சாதியை அறிவுறுத்தும் ஆசாரச் சேலைக் கட்டுடன் பணிவாக நிற்கிறாள்.
அவர் பொண்... பெரியவா ஆசீர்வாதம் தோணித்து பார்க்கணும் பிட்சை பண்ணி வைக்கணும்னு... நெருக்கி அடித்துக் கொண்டு நிற்காமல் கிரிஜா வேறொரு பக்கம் நகர்ந்து கொள்கிறாள்.
அவாளுக்குச் சோதனைன்னு வரதுதான் சகஜமாப் போயிட்டுது... அதான் தோணித்து ஒடனே காரைப் போட்டுண்டு பிட்சை பண்ணி வைக்கணும்னு ஓடி வந்துட்டா... ஸி.பி.ஐ.
இவள் வீட்டை விட்டு ஓடி வந்துவிட்டாள் என்று ரோஜாமாமி அவள் நற் பெயராகிய பளிங்குப் பாண்டத்தைப் போட்டு உடைத்து விடுவாளோ என்ற அச்சம் இழையாக அலைக்கிறது.
வேலையற்று இந்த கங்கைக் கரையிலும் அழுக்கைச் சுமந்து கொண்டு வேடம் போட்டுப் பிச்சை பெறும் கும்பல்... பிச்சை பெறுவதற்குச் சுத்தமாக இருக்கலாகாது...?
நான் பெரியவள் நான் கொடுப்பவள் என்ற அகங்காரத்தை நிலைநாட்டிக் கொள்ளும் வருக்கம் கங்கையின் தூய்மையையும் மாசுபடுத்துகிறதென்று நினைத்துக் கொள்கிறாள்.
புல் வெட்டுபவர்கள் கூலி வேலை செய்யும் எளிய பெண்கள் வறுமையை இந்த வண்மையிலும் அகற்ற முடியவில்லையே என ஏக்கத்துடன் ஆங்காங்கு தென்படும் குழந்தைகள்.
இந்த எளிய குழந்தைகள்... வறுமைக்கு நீங்களே காரணம் என்று குற்றம் சாட்டப்படும் குழந்தைகளைத் தீண்டி நலம் செய்து படிப்பித்து... இப்படி ஒரு கிராமத்தில் பள்ளி ஆசிரியையாக... ஓ... அவள் யாருக்கும் கட்டுப்படாமல் இங்கு வாழ வரமாட்டாளா?...
இருமருங்கும் கங்கை தெரியாதபடி அடைத்துக்கட்டிய கட்டிடங்கள் சாக்கடைகள் இரைச்சல்கள் மனித மந்தைகளாகச் சந்தைக் கூட்டங்கள்... இருபத்தைந்து ஆண்டுகளுக்கு முன் இவள் ஆசிரியர்களுடன் பயணம் வந்தாளே அப்போது எவ்வளவு அழகாக இங்கே அமைதி ஆசிரமங்கள் திகழ்ந்தன?
உன் சுண்டைக்காய் தாமிரபருணி வாயை மூடு பத்திரமாய் எல்லாரும் ஊர்போய்ச் சேரணும் என்று தலைமை ஆசிரியரின் மனைவியான பர்வதம்மா அதட் டினாள்.
திருமணமான பின் வாழ்வின் மொத்தமான பிரதான ஓட்டத்தில் இருந்து விலகி ஒரு தனிக் கூட்டில் உங்கள் ஆளுமையைக் குறுக்கிக் கொள்வதை நீங்கள் விரும்புகிறீர்களா?...
கும்பல் கும்பலாக மக்கள் டிரக் ஒன்று மேலே மலைச் சாலையோரம் எழுப்பப் பெறும் கட்டிடத்துக்கான சாதனங்களைக் கொண்டு ஏறுகிறது... கிரிஜா நடு ஓட்டமான மக்கள் பாதையிலிருந்து விலகி உயரமான மேடொன்றில் ஏறுகிறாள்.
ஓம்... ஒளஷதாலயா கோசாலா என்ற மங்கலான சுவர் எழுத்துக்களும் வளைவு வாயில்களும் ஆசிரமம் ஒரு காலத்தில் புகழ் பெற்றிருந்திருக்க வேண்டும் என்று அறிவிக்கின்றன.
பஞ்சுப் பிசிறுகளாக நரைத்த முடி காலம் உழுதுவிட்ட எண்ணற்ற கீற்றுக்களைத் தாங்கும் முகம் காவிச் சேலை ரவிக்கை... உயர்ந்த வடிவம் கூனிக் குறுகவில்லை.
அவளையொத்த வயசுகூட இருக்காது அத்தனை ஆண்டுகளுக்கு முன்னால் அப்படியானால்... வாழ்க்கை நீரோட்டத்தை விட்டு விலகி துறவறம் என்று இங்கே வந்து ஒதுங்க இவளுக்கு உந்து சக்தியாக இருந்தது எது?
ஆனால் முன்பின் நினைத்திராத விதமாக அவள் ஒரு சீரான ஒடுக்கத்திலிருந்து விடுபட்டு இந்த முடிவு தெரிவிக்க கரையில் நிற்கையில் இப்படி ஓர் அநுபவ மலர் எடுத்துக் கொள் என்று வருகிறது.
மூலையில் அவள் பார்த்தறியா மண் அடுப்பு சிறு அலுமினியம் வட்டையில் உள்ள சோற்றை ஒரு தட்டில் போட்டு குடுவை ஒன்றிலிருந்து கெட்டியான மோரை ஊற்றுகிறாள்.
திருமணமானபின் இத்தனை ஆண்டுகளில் பிரசவித்திருந்த நாட்களில் தாயும் மாமியாரும் சாப்பாடு போட்டிருக்கிறார்கள் ஆனால் அதுகூட இத்தகைய பரிவாய் சுவைத்ததில்லை.
உங்களைப் பார்க்கிறப்ப நீங்களே என்னை வந்து பசியோட இருக்கே சாப்பிடுன்னு சொல்வது எப்படி இயற்கையாகத் தோணித்தோ அப்படி இதையும் சொல்லலாம்னு எனக்குத் தோணுது... பாட்டி நீங்க எப்படி இந்தக் கரையில் வந்து ஒதுங்கினர்கள்?
அவருக்கு மூச்சே இல்லை...போயிட்டார்... உலக இயக்கங்களே நின்று சந்தடியற்ற ஒரு சூழலுக்குள் முன்பின் தொடர்பற்று அவளும் அந்தக் கிழவியும் மட்டும் இருப்பதாகத் தோன்றுகிறது.
காச்சல் சொறி சிரங்கு பிரசவம் கண்வலி காதுவலின்னு பார்க்கவும் மருந்து போடவும் பழகினப்ப ஜன்மாவில இதுக்கு மேல என்ன வேணும்னு தோணும்.
கன்யாகுமரி வரையிலும் நடந்தே யாத்திரை போயிருக்கிறோம் ஆனா ஒண்ணு சொல்றேன் எனக்கு இங்கே கிடைக்கும் நிம்மதி எங்கும் இல்லை.
ஆனா... இப்பத்து நடைமுறைக்கும் அப்போதைய லட்சியத்துக்கும் சம்பந்தமே இல்லைம்மா... பாட்டி படிச்சுப் பட்டம் வாங்கின எங்களை எல்லாம் விட நீங்கள் அறிவாளியாகப் பேசுகிறீர்கள்.
அப்படி பிரச்னை பிரச்னைன்னு சிக்கலிலிருந்து விடுபட நமக்குச் சக்தி இருக்குன்னு தைரிய மில்லாமலேயே உசிரை மாய்த்துக்கறதே ரொம்பக் கோழைத்தனம் பார்.
பிறந்தகத்து இல்லாமை புக்கத்துக் கொடுமை எல்லாத்துக்கும் மேல புருஷனை இவளே கங்கையில் அமுக்கிக் கொன்னுட்டான்னு சொல்லப்போகும் நாக்குகள்... இதெல்லாம் தீர்மானமாக்கிடுத்து... திரும்பிப் போறதாக முடிவு செஞ்சிருந்தாலும் ஏன் வந்தோம்னு பின்னால் நொந்து கொள்வதாக இருக்கக் கூடாதுங்கறதுதான் என் நிச்சயம்.
அந்த ரெண்டும் எனக்கு உங்ககிட்ட வந்ததில கிடைச்சிடும்னு கிளம்பிப் போறேன்... பிரச்னை பிரச்னை என்று சிக்கிக் கொண்டதாக யாரோ வந்து கரையேற்ற வேண்டும் விடுவிக்க வேண்டும் என்று ஏன் நினைக்கிறாய்?
எட்டுப்பேர் நெருக்கி உட்காரக்கூடிய இருக்கைகளில் பதின்மூன்று பேர்களுக்கு இடம் கொடுக்க மழையின் நடுவே ஊர்தியை நிறுத்துகிறான்... மருந்துத் தொழிற்சாலை நிறுத்தத்தில் ஒர் இளம் பெண்ணும் அவள் கணவனும் ஏறுகிறார்கள்.
நெற்றிச் சிந்தூரமும் விரல் நுனிகளின் சாயமும் அரக்குச் சிவப்பில் சரிகை நூலால் பூவேலை செய்த சேலையுமாக கதகதப்பாக இவளுடன் நெருங்கிக் கொள்ள கணவன் அவளோடு ஒன்றிக்கொள்ள அமருகிறார்கள் .
அந்தப் பத்திரிகையை இப்படிக் கொடு... முழுசும் பார்த்துவிட்டுத் தருவேன் என்று சொல்ல நா ஒட்டங்கள் யாவும் அந்த எழுத்துக்களின் பின்னணியில் அழிந்துபோகின்றன.
விமானம் பழுதுற்றதை உடனே கண்ணுற்றுவிட்டதால் பம்பாய் விமான நிலையத்திலேயே திருப்பிவிடப் பெற்றது... வேண்டாம்... ஒரு சிறு செய்தி பார்க்க வேண்டி இருந்தது.
திருமணம் செய்த நாளிலிருந்து அவளுடைய சுதந்திரத்தன்மையைப் பிரித்ததனால் கூட்டுக்குள் அடைபட்டு ஆளுமையை ஆணி வைத்து இறுக்கினாற்போல் குறுகிப் போயிருக்கிறாள்.
வகை வகையா எல்லாம் பண்ணிச் செலவழிச்சிருக்கா எங்கிட்ட வந்து காலம உங்ககிட்ட நின்னுண்டிருந்தாளே ஒரு பொண்ணு அவ எங்கேன்னு கேட்டா.
நடைபாதைப் பழக்கடைகள் உள்புறம் கடையோரங்களில் நிற்கும் சொகுசுக்காரர்கள் வண்மை கொழிக்கும் மக்களின் தேவைக்கான பல பல பொருள்களும் விற்கும் அங்காடிகள்.
ஒவ்வொரு சுற்றுச் சுவருக்குள்ளும் பூதங்களைப் போல் மூடிக்கொண்டு இரண்டு மூன்று கார்கள் கண்ணாடி பதித்த பெயர்ப்புரைகள்... சந்தனாவின் சொந்தக்காரி பிதுங்கி விழும் வெண் சதையுடன் வாசலுக்கு நேராகக் காலையுணவு அருந்துகிறாள்.
ரத்னாக்கா சொல்லித்தான் நீ ஓடிப்போனியாம்... ரத்னாக்கா அப்பா கிட்ட ரொம்பச் சண்டை போட்டாள்... என்று சாரு குழந்தை போல் ஒப்புவிக்கிறாள்.
நானும் ஊரில இல்லாதபோது அம்மாவிடம் பொய் சொல்லி ஏமாற்றி விட்டுப் போகற அளவுக்குக் கிரிசை கெட்ட உனக்கு நான் என்னடி மனிதத் தன்மையைக் காட்டணுங்கறே?
சாருதான் பாவம் யார் யாரோ ஸ்நேகிதா வீட்டுக்கெல்லாம் ஃபோன் பண்ணி மம்மி அங்க வந்தாளா ஆன்டி கடைக்குப் போறேன்னு போனாங்க காணலைன்னு கேட்டுண்டிருந்தது.
ஏதுடா நமக்கும் பதினாறு வயசுப் பெண்ணிருக்கு இந்த மாதிரி ரகங்களைச் சேர்க்கலாமான்னு நீதானே தாயாராக லட்சணமா கட் பண்ணனும்?
உங்க விழுப்பு மடி எல்லாம் போலி தங்கமும் வயிரமும் கடத்திட்டு வந்து வரி கொடுக்காமல் ஏமாற்றி பிறத்தியார் வீட்டில் குடுத்துப் பதுக்கி வைக்க ஒண்ணும் தெரியாத கிழவியை உபயோகிக்க வேஷம் போடுறீங்க என் குழந்தைகளுக்கு வேஷம் போடற மடி தேவையில்ல என்னடி சொல்ற?
உன் மூஞ்சிய அன்னிக்கு இங்க வந்தப்ப பார்த்ததுதான் இப்ப பார்க்கிறேன்... மாமி... நீங்க என்னைப் பார்க்கல அந்தக் கெளரி அம்மா பூதப்பாடி உறவுன்னுகூடச் சொன்னதாகச் சொன்னார்.
குழந்தை கல்யாணம் நிச்சயமாகப் போறதுன்னு சொன்னேளாம்... ஐயோ என்னென்ன கதை கட்டுகிறாள் பாருங்கோம்மா சாமு இத்தனைக்கு வந்தப்புறம்... நம்ம சிநேகமெல்லாம் நீடிக்கறதுக்கில்ல.
நான் ஒருத்தி மடி ஆசாரம்னு இல்லாம இருந்தா இஷ்டம்போல போயிண்டிருக்கலாம்... அம்மா இத்தனைக்குப் பிறகும் இங்க வந்து இவ இருக் கறதுங்கறது சரிப்படுமா?
இவளுடைய உள்விஷம் எனக்குத்தான் தெரியாமல் போச்சு... அவ எங்க வேணாப் போயிக்கட்டும்... ஆமாம்... அவன் வெடுக்கென்று உள்ளே செல்கிறான்.
ஒரு மனிதப்பிறவியான பெண்ணை இயந்திரத்தையும் விட மோசமாக நடத்த ஓர் ஆணுக்கும் அவனைச் சார்ந்தவர்களுக்கும் உரிமை வழங்கும் ஓர் அமைப்புத்தான் குடும்பம்.
பஸ் எந்த பஸ்னு சொன்னாத் தேவலை... ஷூர்...உங்கபக்கத்திலேந்து ட்ரிபிள் ஃபோர்...நாலு நாலு நாலு பஸ் போகும்விமன் ஹாஸ்டல் ஸ்டாப்பிங்கே இருக்கு... நீங்க வீட்டிலேந்துதானே பேசுகிறீக?...
இங்க... கனெக்ஷன் கிடைக்கிறதே கஷ்டமா இருக்கும் போல... வாங்கியை வைத்து விட்டுச் சிறிது தொலைவு நடந்து சென்று பஸ் நிறுத்தத்தில் நிற்கிறாள்.
ஒரு பெண் எத்தனை வயதானாலும் என்ன நிலையானாலும் வீட்டரணை விட்டால் தறிகெட்டுப் பாலுணர்வின் உந்துதலினால் தன்னை மாசுபடுத்திக்கொண்டு விடுவாள் என்ற தீர்மானமான அருவருக்கத்தக்க கருத்தைக் கல்லாய் நிலைப்படுத்தியிருக்கிறார்கள்.
பையன் அவளுடைய பிரேக் ஃபாஸ்ட் உணவைக் கொண்டு வந்து கதவைத் தட்டும் போதுதான் புதிய கரையில் ஒதுங்கியிருக்கிறோம் என்று நினைவு வருகிறது.
இன்னொரு சிறு மேசை எழுதுவதற்குப் பயன்படும் சாப்பிடுவதற்கும் பயன்படும்போலும் மூலையில் ஒரு மண் கூசாவும் மொட்டையான உலோகத் தம்ளரும் துப்புரவாக இருக்கின்றன.
வராந்தாவைப் பார்த்த ஜன்னலின் சிறு திண்ணையில் சில புத்தகங்கள்... ஒரு பெரிய சிப்பி ஓட்டில் சாம்பல் குவியல்... அவளுள் ஒரு குலுக்கல்.
ஸுஸான் க்ரிஃத்ஸ் எழுத்துக்களில் இருந்து பொறுக்கு மணிகளாகத் தேர்ந்தெடுக்கப்பட்ட கட்டுரை கவிதைகளின் தொகுப்பு.
பெண்தாய்மைபெண்சமயம்கருச்சிதைவுபாலுணர்வுச் சிக்கல்கள்போர்னோகிராஃபி ... இன்றைய தலைமுறையினரை ஆட்டிப் படைக்கும் பிரச்னைகளே முதன்மைப் படுத்தப் பட்டிருக்கின்றன நூலில்.
பெண்ணுரிமைக் கோணத்தில் இப்பிரச்னைகள் சமூகத்தில் எவ்வாறு ஆழ்ந்து போய் அவளைப் பாதிக்கிறதென்று ஆசிரியை பல நிரூபணங்களுடன் விவாதிக்கிறாள் என்பவை மாதிரிக்கு அங்கும் இங்குமாகப் பார்த்துப் புரிந்து கொள்கிறாள்.
அமெரிக்காவில் கருச்சிதைவுக்கு அங்கீகாரமில்லை என்ற நிலையில் கட்டுப்பாடற்ற வாழ்வில் பாதிக்கப்பெற்று சுமக்கும் பெண்ணொருத்தி தன் சுமையைக் கழிக்க அனுபவிக்கும் கொடுமைகளை விளக்கிக் கொண்டு போகிறாள்.
நாகரிக நாட்டிலே நாகரிக உலகிலே பெண் இந்த நிலையிலும் வெறும் தோலும் சதையுமாகவே சீரழிக்கப் படுகிறாள் என்ற விவரங்களை சீரணிக்க முடியவில்லை.
ஊடே இந்த நாட்டிலும் இந்தப் பெருநகரிலும் நமக்குத் தெரியாத எத்தனை கோரங்கள் நாகரிக அலங்காரப் பூச்சுக்கும் சுதந்தரத்துக்கும் அப்பால் ஒவ்வொரு பெண்ணையும் ஆட்டி அலைக்கழிக்குமோ என்ற அச்சம் குளிர்திரியாக ஓடுகிறது.
இது மிகப் பழைய கடிகாரம் இவள் திருமணத்துக்கு ருக்மணி டீச்சரும் பாகீரதி டீச்சரும் பகிர்ந்து கொண்டு வாங்கிப் பரிசளித்த ஸுஜாதா கடியாரம்.
எனக்கு மூச்சு முட்டும் இந்த உழைப்பு நெருக்கடியில் அலுத்து வரும் சோர்வில் ஓர் இடைவெளி வேண்டும் தெளிவு வேண்டும் என்றுதான் போனேன்.
அதை நான் அவர்களிடம் கேட்டுப் பெறமுடியாதுன்னு தெரிஞ்சு போனேன்... ஆனால் ஏன் என்னன்னு தெரிஞ்சிக்கக்கூட இடமில்லாமல் சேற்றை வாரி இறைத்து வெளியே துரத்தினார்கள் என்றே சொல்லலாம்... அவன் ஒன்றுமே பேசவில்லை... சிறிது நேரத்துக்குப் பின் ஆழ்ந்த குரலில் எனக்கு ஒரு ஸிஸ்டர் இருந்தா.
இந்த ஊரில் சுதந்திரமாகப் படித்துப் பழக வளர்க்கப்பட்ட அவளை எங்கோ நாகப்பட்டினத்துக்குப் பக்கம் பண்ணை வீடு மாடு மந்தை பிஸினஸ்னு கல்யாணம் பண்ணிக் கொடுத்தார்கள்.
நீங்கள் திடுக்கிடக் கூடிய தகவல்களை ரத்னாவிடம் கேட்பீர்கள் கிரிஜா சுருக்கமாக அவன் கிளம்பிச் சென்ற நேரத்திலிருந்து ரோஜா மாமியின் பெட்டி விவரம் உட்பட எடுத் துரைக்கிறாள்.
அந்தக் குழந்தைகளை தாயும் பிள்ளையுமா எப்படி நடத்துவான்னு நினைக்கவே முடியல... இப்ப... இப்ப நான் அங்கே இருந்து வெளியே வந்ததுக்குக் காரணமே அவங்களுக்கு நல்ல எதிர்காலம் அமைக்கணும் ஸெல்ஃப் ரிலயன்டா அறிவினால் மேம்பட்டவர்களாக வளர்க்கணும்னு.
நான் ஏன் போனேன் என்மனம் எப்படி நொந்து போயிற்று என்பதை அறியத் துளியும் மனமில்லாமல் உடனே சேற்றை வாரி இறைத்து இந்த வீட்டை விட்டுப்போ என்று துரத்துபவர்கள்...
பெண்கள் விடுதி நிறுத்தத்தில் கலகலவென்று இறங்கிப் படிகளில் ஏறும் சில பெண்களுக்குக் கிரிஜா பார்த்தால் சிரிக்குமளவுக்குப் பழகியிருக்கிறாள்.
விவாகரத்துக்குப் பிறகும் அவன் கட்டிய அது புனிதமாகக் கருதப்படுகிறது கிரிஜா சபாஷ்... அவள் சென்ற ஐந்து நிமிடத்துக்குள் உள்ளே நார் மடிப்பட்டு முட்டாக்கு தெரிகிறது... மாயா... மாயா ஒரு பெட்டியைச் சுமந்துகொண்டு வந்து வைக்கிறாள்.
பதினெட்டு வருஷம் வாழ்ந்து அனுபவிச்சவ ஒரு நிமிஷமா அதை முறிச்சிட்டு வெளில தலைகாட்ட முடியாத மானக்குறைவை ஏற்படுத்திட்டு ஓடிப்போவாளா?...
கதவைப் பூட்டிக்கொண்டு பரபரவென்று விரையும் போது படிகளில் உதிரிகளாகப் பெண்கள் இந்தியிலும் ஆங்கிலத்திலும் பரிதாபச் சொற்களின் பிசிறுகள்.
கண்ட போதைக்கும் அடிமையாகி அந்த பாய்ஃப்ரன்ட் ஏமாத்திட்டான்னு உயிரை விட்டிருக்கு ஒரு பக்கம் உங்க மாமியார் மடி கேஸ்... இன்னொரு பக்கம் இப்படி... கிரிஜா சிறிதுநேரம் உற்றுப் பார்த்துவிட்டு குளியலறை யில் சென்று பல்துலக்கி முகம் கழுவிக்கொள்கிறாள்... ...அ... ஆமாம்.
ஆனால்... நான் அதனால் மூட்டையைக் கட்டிட்டு மன்னிப்புக் கேட்டுக் கொண்டு வாலை இடுக்கிக் கொண்டு குழையும் நாயின் நிலையில் போய் நிற்கமாட்டேன்.
அவன் செருக்கு அம்மாவிடம் பெண்ணாப் பிறந்தவள் என்ற என் நிலையை உறுதியாக்க நான் பண்ணினது மன்னிக்க முடியாத தப்புன்னு சொல்லி பெரிய மனிதத்தன்மையாக ஒரு பத்தாயிரம் ரூபாய் செக்கையும் கொடுத்து அனுப்பியிருந்தான்.
இதை வாங்கிப் பையில் போட்டுட்டோம் அதுக்குள்ள விமன்ஸ் ஹாஸ்டல்ல மாடிலேந்து குதிச்சிட்டாங்கன்னு யாரோ சொல்லிட்டுப் போனாங்க அடிச்சுப் புரண்டுட்டு வந்தோம்... ராத்திரி முழுசும்... ஆஸ்பத்திரி போலீசுன்னு... எப்படியோ ஆயிட்டுது.
ரத்னா... நான் வந்தன்னிக்கு இந்த ஆஷ்ட்ரே சாம்பல் எல்லாம் பார்த்தப்ப நீங்க சிகரெட்டுக் குடிக்கிறவங்கன்னு நினைச்சேன்.
இந்த ரோஜா மாமி வீட்டில போனா அந்த மாமியே மட்டரகமான ஸெக்ஸ் புத்தகங்களைத் தான் படிச்சிட்டிருப்பா பார்டிலயும் கலந்திட்டு குடிக்கவும் பழக்கப்பட்டிருப்பா.
முடி ஆசாரம் மதம் இல்லாட்ட நேர்மாறாக உடல்பரமான விவகாரங்கன்னு போலித்தனமான எல்லைக்குள் தங்களை ஏமாற்றி கொள்ளுவாங்க... கிரி வாய் திறந்து பேசவில்லை.
ஆனால் நாம் நாமாக இருக்க சமுதாயத்தில் அநுமதிக்காத சக்திகளோடு போராட வேண்டியிருக்கு... நாம் இப்படிச் சிந்திக்க ஆரம்பிச்சதனால எதிர்ப்புச் சக்தி ரொம்ப மூர்க்கமா அழுத்த வருது.
ஆண்வர்க்கம் இவ்வளவு கொடுமையா முன்னல்லாம் நடந்திருக்கலன்னு தோணுது... கிரிஜாவின் மனவெழுச்சி குபிரென்று வெளிக் கிளம்புகிறது.
இவரின் வலைப்பூ தேன்மதுரத் தமிழ் சங்கத் தமிழிலக்கியத்தை ஆங்கில மொழியாக்கம் செய்யும் அரும்பணியிலும் ஈடுபட்டிருக்கிறார்.
புதுக்கோட்டை கவிஞர் நா.முத்துநிலவன் அவர்கள் இந்நூலுக்கு எழுதிய சிறப்பான முன்னுரையை வாசிக்க இணைப்புகிரேஸ் பிரதிபா நூலுக்கான எனது முன்னுரை என்னைப் பெரிதும் கவர்ந்த நான் மிகவும் ரசித்த சில கவிதை வரிகளை உங்களுடன் பகிர்ந்து கொள்வதே இப்பதிவின் நோக்கம்.
இயற்கையின் மீது காதல் இயற்கைச் சூழலைப் பாதுகாத்தலின் அவசியம் சுற்றுச்சூழல் விழிப்புணர்வு ஆகியவற்றோடு மனிதநேயம் பெண் குழந்தை கருக்கலைப்பு குழந்தைத் தொழிலாளர் சாதிப்பாகுபாடு பண்டமாற்றுப் பொருளாகும் வாக்குரிமை போன்ற முக்கியமான சமூகப் பிரச்சினைகளும் இவர் கவிதைகளில் பாடுபொருளாகியிருப்பது சிறப்பு கடல் கடந்து வாழ்ந்தாலும் தாய்மொழி மீதும் தாய்நாட்டின் மீதும் இவர் கொண்டிருக்கும் பற்றும் பாசமும் போற்றுதற்குரியது.
சுட்டெரிக்கும் இக்கடுங்கோடையில் உடலையும் மனதையும் ஒரு சேரக் குளிர்விக்கும் ஜில்லென்ற சாரலில் நீங்களும் கொஞ்சம் நனைய மழை என்ற கவிதையிலிருந்து கொஞ்சம் மனிதனின் பேராசையால் நீர்நிலைகளையும் வடிகால்களையும் தூர்த்துப் பட்டா போட்டு விற்று விட்டு வெள்ளம் வெள்ளம் எனப் புலம்புவது மடத்தனம் அல்லவா?
குப்பை மேலாண்மை இவற்றில் நாம் கவனம் செலுத்தவேண்டுமேயன்றி மழையைப் பழித்தல் பிழை என்று ஆணித்தரமாகச் சொல்கிறார் கவிஞர் ஒரு நாள் பள்ளிக்குச் சிறுத்தை வந்த உண்மை நிகழ்வை வைத்துப் பாட்டன் காட்டைத் தேடி என்ற கவிதை புனைந்திருக்கிறார்.
இதுவே இந்நூலின் தலைப்பு சிறுத்தை பள்ளிக்கு வந்ததற்கான காரணங்கள் என்னவாக இருக்கும் எனக் கேள்விக்கணைகள் அடுக்கடுக்காகத் தொடுக்கும் இவர் வாழ்விடம் பறிக்கப்பட்டதன் காரணமாகத் தன் பாட்டன் வாழ்ந்த காட்டைத் தேடி வந்ததோ .என ஐயுறுவது ரசிக்க வைக்கிறது.
தொழில்நுட்பமும் பொருளாதாரமும் வளர்ந்த இந்நாளில் உறவுகள் தனிமைப்பட்டுத் தனித்தனி தீவுகளாகிவிட்ட சோகத்தைப் பதிவு செய்கின்ற வரிகள் நாடு விடுதலை பெற்று அரை நூற்றாண்டுக்கு மேலாகியும் இன்னும் பல குழந்தைத் தொழிலாளர்க்குக் கல்வி எட்டாக்கனியாகவே இருக்கின்றது என்ற அவலத்தைச் சொல்லும் இக்கவிதை மனதைத் தொட்டது.
முத்தாய்ப்பாக என்னைப் பெரிதும் ஈர்த்த யாதும் ஊரே யாவரும் கேளிர் அன்பே சிவம் போன்ற உயர்ந்த கருத்துக்களை வலியுறுத்தும் ஒரு கவிதையைச் சொல்லி முடிக்கின்றேன்.
பொதுவாகக் கவிதை என்றாலே காத தூரம் ஓடுபவன் நான் என்றாலும் இதற்கு முக்கியக் காரணம் கவிஞர் என்று தனக்குத்தானே பெயர் சூட்டிக்கொண்டு பலரும் இன்று கவிதை என்ற பெயரில் ஏதேதோ கிறுக்கி வருவதாக எனக்கோர் எண்ணம் இருப்பதால் மட்டுமே தங்களின் இந்தக் கவிதை நூல் விமர்சனத்தினால் கவிதைகள் மேல் எனக்கும் காதலே பிறந்துவிட்டது எனச் சொன்னால் அது மிகையாகாது.
தாங்கள் மிகவும் ரசித்த வரிகளை எடுத்துக் காட்டிப் பாராட்டியமைக்கு மிகவும் நன்றி கோபு சார் நூலாசிரியருக்கு இதை விட மகிழ்ச்சி தருவது வெறொன்றுமில்லை.
மீண்டும் நன்றி கரும்புபோல மிகச்சிறப்பாக எழுதியுள்ள நூலாசிரியர் அவர்களுக்கும் அதனை எங்கள் எல்லோருக்கும் சுலபமாகப் பருகும் வண்ணம் இங்கு கரும்பு ஜூஸாகப் பிழிந்து கொடுத்து வரிக்கு வரி சிலாகித்துள்ள தங்களுக்கும் என் மனம் நிறைந்த பாராட்டுகள் நல்வாழ்த்துகள் நன்றிகள் மேடம்.
மின்னூல் வந்தால் சொல்கிறேன் என்று உங்களிடம் சொல்லியது நினைவில் இருந்தாலும் சொல்ல முடியாமல் பதிவிட வேண்டும் என்று விரும்பினாலும் முடியாத சூழ்நிலை தற்பொழுது.
மிக நீண்டதாய் ஆகிவிடும் என்பதாலும் எல்லாவற்றையும் சொல்லிவிட்டால் வாசிப்பவருக்குச் சுவாரசியம் குறைந்துவிடும் என்பதாலும் சுருக்கிவிட்டேன்.
தொடர்ந்து நல்ல கவிதை நூல்கள் வெளியிட வேண்டும் என வாழ்த்துகிறேன் கிரேஸ் சங்கத்தமிழ் ஆங்கில மொழியாக்கமும் தளர்வின்றித் தொடர்ந்திட வாழ்த்துகிறேன்.
சமூகம் குறித்த சிந்தனையோ.. இயற்கையின்பால் கொண்ட காதலோ.. ஒட்டுமொத்த மானிட குலத்தின் அலட்சியத்தின் மீதான சாடலோ.. தேடலோ.. ஏதோவொன்று நம்மை அவரது கவிதைக்குள் ஈர்த்து கட்டிப்போட்டுவிடும்.
இங்கே அவரது நூலிலிருந்து உங்களைப் பெரிதும் கவர்ந்த கவிதைகளைச் சுருங்கச்சுட்டி சுவைக்கத் தந்தமைக்கு மிகவும் நன்றி அக்கா.. தோழிக்கு மனமார்ந்த பாராட்டுகள்.. தலைப்பொன்றே போதும் அவரது கவிதைவரிகளின் வீச்சுணர.. நல்ல பதிவு.
இதுபோலவே முடிந்தபோதெல்லாம் மற்ற மின்னூல்களையும் அவை இலவசமோவிலையுள்ளதோ எதுவானாலும் சரிநீங்கள் அறிமுகப்படுத்தவேண்டும்.
நாம் அனைவரும் முயல்வோமே யான் பெற்ற இன்பம் பெறுக இவ்வையகம் என்ற உயரிய எண்ணத்தில் ஆங்கிலத்தில் படித்து ரசித்த நகைச்சுவை துணுக்குகளை மொழியாக்கம் செய்து இங்கே ... முல்லையையொத்த மலர் தமிழகமெங்கும் பரவலாகக் காணப்படும் நுணா மரத்தின் அறிவியல் பெயர் .
நடனசபாபதி அவர்களின் அண்ணன் பெயரில் இளவேனில் பதிப்பகம் நடத்திய வே.சபாநாயகம் நினைவுச் சிறுகதைப்போட்டிக்காக நான் எழுதிய தப்புக்கணக்கு என்ற கதை நான்காவதாகத் தேர்வு பெற்று வசீரும் லீலாவதியும் என்ற தொகுப்பு நூலில் இடம்பெற்றுள்ளது.
வாழ்க்கைச்சட்டம் பதிப்பகம் நடத்திய வானதி விருது சிறுகதைப்போட்டிக்காக எழுதிய பித்து என்ற கதை இவளப் பிடிக்கல என்ற தொகுப்பு நூலில் வெளியாகியுள்ளது.
உங்கள் முதல் பின்னூட்டத்துக்கும் வாழ்த்துக்கும் மிகவும் நன்றி வாங்க துரை சார் எல்லோரிடமும் அளவளாவி எட்டு மாதங்களுக்கு மேலாகிவிட்டது.
உங்கள் வருகைக்கும் வாழ்த்துக்கும் அகமார்ந்த நன்றி செய்வன திருந்தச் செய் என்பது போல வதவதவென்று அர்த்தமில்லாமல் எழுதிக் குவிப்பதை விடவும் குறைந்த அளவே எழுதினாலும் எழுதும் அத்தனையும் முத்து முத்தாக எழுதிப் பரிசுகளைக் குவித்திருப்பதற்கு மனம் நிறைந்த பாராட்டுகள்.
வெறும் சடங்குக்காக எழுதும் வார்த்தைகளாக இல்லாமல் மனதின் ஆழத்திலிருந்து வரும் உன் வாழ்த்து கண்டு மகிழ்ந்தேன் கீதா உங்கள் எல்லோருடைய உண்மையான வாழ்த்தும் பாராட்டும் தான் இத்தனை வேலைகளுக்கிடையேயும் என் எழுத்தை உயிர்ப்புடன் வைத்திருக்கின்றது மிகவும் நன்றி கீதா யான் பெற்ற இன்பம் பெறுக இவ்வையகம் என்ற உயரிய எண்ணத்தில் ஆங்கிலத்தில் படித்து ரசித்த நகைச்சுவை துணுக்குகளை மொழியாக்கம் செய்து இங்கே ... முல்லையையொத்த மலர் தமிழகமெங்கும் பரவலாகக் காணப்படும் நுணா மரத்தின் அறிவியல் பெயர் .
சன்பிக்சர்ஸ் கலாநிதி மாறன் தயாரிக்கும் இப்படத்தில் ரஜினியுடன் விஜய்சேதுபதி த்ரிஷா சிம்ரன் சசிகுமார் பாபி சிம்ஹா உள்ளிட்ட பல முன்னணி நட்சத்திரங்களும் நடித்து வருகின்றனர்.
அனிருத் இசையமைக்கும் இப்படத்தின் பர்ஸ்ட் லுக் மற்றும் செகண்ட் லுக் போஸ்டர்கள் கடந்த சில வாரங்களுக்கு முன் வெளியாகி ரசிகர்கள் மத்தியில் நல்ல வரவேற்பைப் பெற்றன.
இந்நிலையில் படப்பிடிப்பு முடிந்து வாரணாசியில் இருந்து திரும்பி வந்த நடிகர் ரஜினிகாந்த் சென்னை விமான நிலையத்தில் செய்தியாளர்களைச் சந்தித்து பேட்டியளித்தார்.